Μιχαήλ Κριτσωτάκης

Ο Μιχαήλ Κριτσωτάκης (γεννήθηκε στο Ηράκλειο) είναι Έλληνας εκπαιδευτικός και πολιτικός.Βιογραφικά στοιχεία, Μιχάλης Κριτσωτάκης, enet.gr, 7-10-2009, ανάκτηση 28-3-2014. 

 Βιογραφία 
Είναι κάτοχος Μάστερ στη Διοίκηση Οργανισμών.  

Υπηρέτησε μεταξύ άλλων σε θέσεις γενικού γραμματέα στο Δήμο Ηρακλείου και στο Εργατικό Κέντρο της γενέτειράς του. Έγινε μέλος της Κεντρικής Επιτροπής του Συνασπισμού της Αριστεράς, των Κινημάτων και της Οικολογίας το 1993 και εν συνεχεία μέλος της Πανελλήνιας Συντονιστικής Επιτροπής του ΣΥΡΙΖΑ.Οι 71 βουλευτές του ΣΥΡΙΖΑ ΕΚΜ , 24-6-2012, ανάκτηση 28-3-2014. Ως στέλεχος του ΣΥΡΙΖΑ ασχολήθηκε με εκπαιδευτικά θέματα. Επίσης, χρημάτισε αντιπρόεδρος στο Περιφερειακό Ινστιτούτο Εργασίας της ΓΣΕΕ – ΑΔΕΔΥ. 

Εξελέγη νομαρχιακός σύμβουλος το 2006 με τη «Νομαρχιακή Παρέμβαση των Πολιτών και της Οικολογίας». 

Επίσης, εξελέγη βουλευτής του ΣΥΡΙΖΑ στο Ηράκλειο για πρώτη φορά στις εκλογές του 2009, ενώ επανεξελέγη στις εκλογές που έγιναν το Μάιο του 2012, σε εκείνες του Ιουνίου του 2012Κοινοβουλευτική θητεία στην ιστοσελίδα της Βουλής των Ελλήνων, ανάκτηση 28-3-2014. αλλά και στις εκλογές Ιανουαρίου του 2015. 

Το 2014 επιλέχθηκε από τον ΣΥΡΙΖΑ ως υποψήφιος περιφερειάρχης στην περιφέρεια Κρήτης για τις περιφερειακές εκλογές.  Στον Μιχάλη Κριτσωτάκη το "χρίσμα" για την Περιφέρεια Κρήτης , cretalive.gr, 31-1-2014.

Στις 21 Αυγούστου 2015, ήταν ένας από τους 25 βουλευτές του ΣΥΡΙΖΑ που αποχώρησαν από αυτόν και συνέστησαν νέα κοινοβουλευτική ομάδα με την ονομασία «Λαϊκή Ενότητα».

Ήταν υποψήφιος περιφερειάρχης Κρήτης κατά τις εκλογές του 2019, με συνδυασμό που στηριζόταν από τη ΛΑ.Ε.

Στις βουλευτικές εκλογές του Μαΐου και του Ιουνίου 2023 ήταν υποψήφιος με το ΜέΡΑ25 στο Ηράκλειο.

 Παραπομπές 

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Ηρακλείου
Κατηγορία:Περιφερειακοί Σύμβουλοι ανά την Ελλάδα
Κατηγορία:Έλληνες εκπαιδευτικοί
Κατηγορία:Πρόεδροι Περιφερειακών Παρατάξεων